Sokat gondolkoztam azon, hogy mit is írhatnék erről a könyvről.

Engem mélyen megérintett ez a téma és az emberek hozzáállása ehhez.

Teljes egészében a heterokhoz tartozom, de ennek ellenére nyíltan ki merem jelenteni, hogy nem ítélem el azokat akik nem azok.

Tudom, hogy milyen az amikor a heteroak bántják azokat akik az LMBTQ személyeket? Nem, nem tudom, de el tudom képzelni, mert az én családomban is van olyan aki a lehető legrosszabbul áll ehhez a kérdéshez.

spoiler A könyv a pont ezzel foglalkozik és sokszor igen megrendítően írja le, hogy kivel, hogy bánt el az élet, miután előbújt.

Ez is milyen már? Előbújni? Tényleg kell ez?

Nekem hihetetlen volt a sztoriban az, hogy mindenki olyan kedvesen bánt Timmel. Mindenki szerint helyes és szép? Azért a meleg közösségben sem ennyire egyforma az ízlés vagy igen?

Nagyon jól megírt könyv, és nagyon sok mindenre választ ad, és nagyon sok mindent másképp láttat velem. Rájöttem, hogy hiába vagyok elfogadó az még koránt sem elegendő ahhoz, hogy ne bántsak meg senkit.

A történet maga nekem nagyon száraz volt és nagyon nehezen is haladtam vele, de ennek ellenére egy percet sem bántam meg abból, hogy nekiálltam. Javaslom, hogy aki, egy kicsit is szeretne betekintést nyerni ebbe a világba mindenképp olvassa el a könyvet.